Борис Младенов-Young
От раждането си човекът знае…

chitanka.info

От раждането си човекът знае,

че е преходен гост на този свят,

но го забравя или пък нехае

и смята, докато е още млад,

че като костенурка ще векува.

И нищо, че край него хора мрат —

не му се вярва, и все му се струва,

че няма край житейският му път.

След време, в кабинета му на тясно

смъртта го сграбчва в своя хладен скут.

Стъписан, той се мята като луд.

Човече, спри! Нима не бе наясно,

че вече ти не си ни здрав, ни млад

и си моментен гост на този свят!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.